《摸鱼儿》
元代·马熙

买陂塘旋栽杨柳，梦中还理家务。十年不到衡山麓，孤负楚云湘雨。

苹映渚。渺杜若江蓠。香接烟霞屿。口心相语。为蝇骥东西，云龙上下，误却钓游趣。

生平志，愿识平舆二许。煌煌岳降申吕。集词敬为先生寿，博得月章星句。

毋我醑。只小草幽兰，心醉离骚谱。松存径古。待游遍西园，荷锄归去，吾亦爱吾圃。

作者简介：衡州安仁（今湖南衡阳）人，字明初。由缑山书院山长，累官右卫率府教授。与许有壬兄弟、父子善。尝撰《圭塘欸乃集》。